***Show Jana Krausa*** (čes. *Show Jana Krause*) je talk show, ktorá voľne nadväzuje na Krausov program *Uvoľnite sa, prosím*, ktorý vysielala ČT1. Moderátorom programu je Jan Kraus. Program sa vysiela od 3. septembra 2010 na Prime a patrí k značne sledovaným programom. Na Slovensku vysielali *Talk show Jana Krausa* stanice TA3 a TV JOJ.

O programe
----------

### Priebeh programu

Na pódium prichádza Jan Kraus za sprievodu kapely svojho syna Davida Krausa. V úvodnej časti glosuje aktuálne udalosti, príp. sa opýta, či je prítomný pán Odvárka, divák, ktorý nechýba na žiadnom natáčaní. Pán Odvárka slovami Jána Krausa „zásadne nejazdí na zahraničné natáčanie", a preto chýbal v dielach nakrúcaných v zahraničí; v New Yorku ho zastúpil režisér Miloš Forman. Počas nakrúcania 11. marec 2020 boli zrušené divadelné predstavenia pre viac ako 100 ľudí, čo bolo vyriešené tým, že v publiku sedel iba pán Odvárka.

Postupne prichádzajú na javisko traja hostia, výnimočne dvojica a dvaja hostia. Prvý hosť býva spravidla najvýznamnejší, tretí je väčšinou zaujímavý v zmysle kuriozity. Na konci programu sa Jan Kraus lúči slovami „Dámy a páni, ja vám ďakujem za pozornosť, to je pre dnešok všetko a teším sa s vami za týždeň na uznanú buď tu v divadle Archa alebo pri televíznych obrazovkách alebo na YouTube a ak sa budete pozerať, bude to veľmi prima." Nasleduje záverečná zvučka, titulky, pričom Jan Kraus odovzdáva hosťom bábky – marionety, kópie seba samého – a magazín KRAUS.

### Jan Kraus

Český herec, moderátor a zabávač Jan Kraus, typický svojim ostrým humorom a pohotovosťou, sa neskrýva so svojimi spoločenskými názormi a vyjadruje sa k dianiu v Česku. Na televíziu Prima prešiel kvôli nezhodám s vedením Českej televízie (talk show *Uvoľnite sa, prosím*). Keďže práva na program vlastnila Česká televízia, priviedol na TV Prima novú talk show.

### Hostia

Ján Kraus do programu pozýva spravidla troch hostí. V show sa už objavili desiatky známych aj menej známych ľudí. V programe účinkujú politici, herci, speváci, maliari, spisovatelia, režiséri, športovci, lekári, vedci, podnikatelia a ľudia mnohých ďalších profesií, záujmov, schopností či zručností. Úplne prvú trojicu hostí tvorili český politik Vít Bárta, speváčka skupiny Toxique Klára Vytlačová a fakír Peter Fiedor.

Slovenskí hostia

* Jasmina Alagič
* Adam Bardy
* Peter Bebjak
* Alexandra Borbély
* Simona Brhlíková
* Celeste Buckingham
* Dominika Cibulková
* Zuzana Čaputová
* Marián Čekovský
* Marián Čurko
* Daniel Dangl
* Martin Daňo
* Alžbeta Ferencová
* Marián Gáborík
* Hana Gregorová
* Pavol Habera
* Juraj Jakubisko
* Fero Joke
* Csongor Kassai
* Éva Vica Kerekes
* Jana Kirschner
* Andrej Kiska
* Katarína Knechtová
* Michaela Kocianová
* Ľuboš Kostelný
* Tamara Kramar
* Maroš Kramár
* Eva „Evelyn" Kramerová
* Zuzana Kronerová
* Marián Labuda
* Lukáš Latinák
* Kamila Magálová
* Tomáš Maštalír
* Gabriela Marcinková
* Nora Mojsejová
* Diana Mórová
* Richard Müller
* No Name
* Karol Polák
* Petra Polnišová
* Iveta Radičová
* Martin „Pyco" Rausch
* Jožo Ráž
* Dara Rolins
* Rytmus
* Simona Salátová
* Liberty Simon
* Sisa Sklovská
* Jaro Slávik
* Majk Spirit
* Ľubo Špirko
* Nikoleta Šurinová
* Tina
* Tublatanka
* Andrea Verešová
* Attila Végh
* Viktor Vincze
* Adela Vinczeová
* Miro Žbirka

Vysielanie na Slovensku
-----------------------

### Predchádzajúce projekty

Už v roku 2006 sa vysielala na Slovensku Krausova talkshow s názvom *Bez obáv, prosím*. Išlo o slovenskú originálnu verziu českej talkshow *Uvolněte se, prosím*, nešlo teda o reprízy českej relácie. Talkshow vysielaná na TV JOJ mala mesačnú periodicitu, vysielala sa každú poslednú nedeľu v mesiaci v late-prime o 21:50. Kraus si do nej pozýval najmä slovenské tváre. Sledovanosťou však neoslňovala a keď TV JOJ plošne vykonala audit výkonnosti relácií, zrušila ju.  Šou sa dožila pár dielov. Knižné vydanie s rovnomenným názvom vyšlo v roku 2007.

V roku 2009 vysielala STV reprízy pôvodnej českej relácie pod názvom *Uvoľnite sa, prosím*. Relácia sa vysielala od 5. júla 2009 v slote v nedeľu o 18:40 na Jednotke.

### 2011: *Show Jana Krausa* (STV)

V marci 2011 avizovala STV rokovanie o spoločnom vysielaní *Show Jana Krausa* spolu s Primou. Televízia mala záujem nie len o preberané časti, ale i o časti, ktoré by boli vyrobené pre STV.

### 2011 – 2012: *Show Jana Krausa* (TA3)

Premiéry českej verzie formátu pod identickým názvom *Show Jana Krausa* vysielala od 28. októbra 2011 – 23. júna 2012 spravodajská televízia TA3 v spolupráci s TV Prima. Išlo o prvý zábavný formát, ktorý sa na TA3 vysielal. Celkovo sa odvysielalo 35 častí. Štartovala v slote každý piatok o 21:15, teda s 10-minútovým oneskorením po Prime. Po vyše mesiaci od nasadenia bola kvôli programovým zmenám na Prime presunutá na pondelok o 21:10. TA3 si na relácii nadštandardne zakladala, podporovala ju upútavkami, inzerciou v tlači a každý týždeň k jej obsahu vydávala aj tlačovú správu. K spolupráci s TA3 došlo s najväčšou pravdepodobnosťou počas návštevy Jana Krausa na Slovensku, kedy v osobitnom programe televízie TA3 spovedal televíznu legendu Larryho Kinga. TA3 si ho totiž pozvala na oslavu svojich desiatich narodením. Rozhovor bol potom odvysielaný aj v Krausovej talk-show.

### 2014: *Talk show Jana Krausa* (TV JOJ)

Reprízy českej verzie talk-show pod názvom *Talk show Jana Krausa* začala TV JOJ vysielať od 9. júla 2014. Hoci časti televízia avizovala ako premiéru, premiéru mali vysielané časti len na televízii JOJ, pretože natočené diely už vysielala v predošlých mesiacoch Prima. Od konca augusta prišla TV JOJ spolu s Primou s novými časťami. Televízia po prvých častiach odsunula talk-show až do nočného slotu.

### 2015: *Show Jana Krausa* (TV JOJ)

V januári až máji 2015 pokračovala TV JOJ s vysielaním slovenskej verzie talk-show.

Referencie
----------

1. ↑   *Ohnivý kuře stabilně nad milionem, jedničkou Ulice* [online]. lupa.cz, 2017-02-09, [cit. 2024-02-28]. Dostupné online. (po česky)
2. ↑   *Archivovaná kópia* [online]. [Cit. 2024-02-28]. Dostupné online. Archivované 2013-08-19 z originálu.
3. ↑   *Prima: Show Jana Krause pouze za přítomnosti Odvárky* [online]. radiotv.cz, 2020-03-11, [cit. 2024-02-28]. Dostupné online. (po česky)
4. ↑   *Jan Kraus končí na ČT. Chybět jim prý nebude* [online]. magazin.aktualne.cz, 2022-05-26, [cit. 2024-02-28]. Dostupné online. (po česky)
5. ↑   *Jan Kraus končí s Uvolněte se, prosím na ČT* [online]. novinky.cz, 2022-12-25, [cit. 2024-02-28]. Dostupné online. (po česky)
6. ↑   *Jojka ponúkne Jana Krausa, vráti sa aj Mišo Hudák* [online]. korzar.sme.sk, 2006-03-31, [cit. 2024-04-17]. Dostupné online. (po česky)
7. ↑   *Na Jednotke bude chodiť Krausovo Uvoľnite sa, prosím* [online]. medialne.trend.sk, 2009-06-09, [cit. 2024-04-17]. Dostupné online. (po česky)
8. ↑   *AKTUALITYOdhalený jesenný plán Joj: Pripravuje vlastnú talkshow, hlavnou hviezdou Kraus!* [online]. mediaboom.sk, 2014-06-28, [cit. 2024-04-17]. Dostupné online.
9. ↑   *Jan Kraus: Bez obáv, prosím!* [online]. databazeknih.cz, [cit. 2024-04-17]. Dostupné online. (po česky)
10. ↑   *Na Jednotke bude chodiť Krausovo Uvoľnite sa, prosím* [online]. medialne.trend.sk, 2009-06-09, [cit. 2024-04-17]. Dostupné online.
11. ↑   *Show Jana Krausa mieri na STV* [online]. medialne.trend.sk, 2011-03-07, [cit. 2024-04-17]. Dostupné online.
12. ↑   lupa.cz, 2011-10-24, [cit. 2024-04-17]. Dostupné online.
13. ↑   *Show Jana Krausa* [online]. ta3.com, [cit. 2024-04-17]. Dostupné online.
14. ↑   *Show Jana Krausa exkluzívne na TA3* [online]. tlacovespravy.sme.sk, 2011-10-28, [cit. 2024-04-17]. Dostupné online.
15. ↑   *Ta3 presúva Show Jana Krausa z piatka na pondelok (aktualizácia)* [online]. medialne.trend.sk, 2011-12-09, [cit. 2024-04-17]. Dostupné online.
16. ↑   lupa.cz, 2011-09-23, [cit. 2024-04-17]. Dostupné online.
17. 1 2   *Veľké zhrnutie jesennej TV sezóny: Čo televíziám vyšlo a čo bol krok vedľa* [online]. medialne.trend.sk, 2014-11-28, [cit. 2024-04-17]. Dostupné online.
18. ↑   *JOJ začína s talkshow Jana Krausa* [online]. omediach.com, 2014-07-08, [cit. 2024-04-17]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Show Jana Krausa**

Externé odkazy
--------------

* Oficiálny web
* *Talk show Jana Krausa* v Česko-Slovenskej filmovej databáze
* *Show Jana Krause* v Internet Movie Database (po anglicky)
* *Show Jana Krause* vo Filmovej databáze
* *Show Jana Krause* v Kinoboxe